ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት 'መንግስቲ ፌዴራል ናብ ትግራይ ዝጓዓዙ ዝነበሩ ፖለቲከኛታት ዓፊኑ' ክትብል ትግራይ ከሲሳ 17 ጉንቦት 2020 መግለጺ ስእሊ, ፌዴራሊስት ሓይልታት ኣብ መቐለ ኣብ መቐለ ናብ ዝሳለጥ ፖለቲካዊ መድረኽ 'ፌዴራሊስት ሓይልታት' ክሳተፉ ካብ ኣዲስ ኣበባ ንመቐለ ዝጓዓዙ ዝነበሩ 5 ፖለቲከኛታት 'ተዓፊኖም ተወሲዶም ተኣሲሮም' ክብል መንግስቲ ክልል ትግራይ ገሊጹ። ቤት ጽሕፈት ርክብ ህዝብን መንግስትን ክልል ትግራይ ሎሚ ኣብ ዘውጸኦ መግለጺ፡ እቶም ሓሙሽተ ፖለቲከኛታት ኣብ ኣዲስ አበባ መዕርፎ ነፈርቲ ቦሌ "ናይ ኮሮናቫይረስ ምርመራ ክግበረልኩም እዩ ብዝብል ሽፋን፡ ናብ መቐለ ንምብራር ካብ ዝተሳፈሩላ ነፋሪት ተዓፊኖም ምስተወሰዱ ተኣሲሮም ይርከቡ።" ኢሉ። ካልኦት ክልተ ሰባት ድማ ገና ናብቲ መዕርፎ ነፈርቲ እናኸዱ እንከለዉ "ኣብ መገዲ ተዓፊኖም ተወሲዶም" ይብል እቲ መግለጺ። መንግስቲ ትግራይ ነዚ "ዓፈናን ማእሰርትን" ክብል ዝነቐፎ ተግባር፡ 'መንግስቲ ፌደራል እዩ ፈጺምዎ' ክብል ከሲሱ። "ጭቡጥ ጸገም ክፈትሕ ወነ ሒዘ የወፊ ኣለኹ" ትግራይ ሃፍቲ ተፈጥሮ ብምሕዋይ ዝረኸበቶ ዓለም ለኸ ሽልማት ኣብ ቻይና ወሲዳ። ፌዴራል መንግስቲ ኢትዮጵያ "ዜጋታት ናብ ትግራይ ብናጽነት ከይንቀሳቐሱ ክልከላን ዓፈናን" ይገብር ምህላዉ ዘመልከተ እቲ መግለጺ፡ እዚ ሓድሽ ተግባር ኣይኮነን እዩ ዝብል። "ቅድሚ ሕዚ ምስ መትከል ዓለምለኻዊ ርክብ ብዝጻረር፡ ዲፕሎማሰኛታት ካብ ነፋሪት ኣውሪዱ ናብ ትግራይ ከይከዱ ኸልኪሉ" እዩ ክብል ንመንግስቲ ፌደራል ነቒፉ። እዚ ምኽልካል ጉዕዞ ዲፕሎማሰኛታት፡ ኣብ ወርሒ ታሕሳስ ዘጋጠመ እዩ። ናብ ትግራይ ዘምርሑ ዝነበሩ ልኡኻት ሰብ መዚ ቻይና፡ ኣብ መዕርፎ ነፈርቲ ቦሌ ካብ ዝተሳፈርሉ ነፋሪት ንክወርዱ ከምዝተገደዱ ኣብቲ እዋን ተገሊጹ ነይሩ። ሰብመዚ ቻይና ናብ ትግራይ ንከይኸዱ ንምንታይ ተኸልኪሎም?
